ddrg/super_eurlex huggingface dataset:
Úradný vestník L 223 , 27/08/1994 S. 0023 - 0023

Fínske špeciálne vydanie: Kapitola 11 Zväzok 32 S. 0161

Švédske špeciálne vydanie: Kapitola 11 Zväzok 32 S. 0161



Rozhodnutie Rady z 18. júla 1994, ktoré sa týka uzatvorenia Dohody spolupráce medzi Európskym spoločenstvom a Indickou republikou o partnerstve a rozvoji (94/578/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej články 113 a 130y, spolu s prvou vetou článku 228 ods. 2 a prvým pododsekom odseku 3, so zreteľom na návrh Komisie [1], so zreteľom na stanovisko Európskeho parlamentu [2], keďže podľa článku 130 zmluvy, politika spoločenstva v oblasti rozvoja spolupráce by mala napomáhať udržateľnému hospodárskemu a sociálnemu rozvoju v rozvojových krajinách, ako aj ich postupnej a bezproblémovej integrácii do svetového hospodárstva a boja proti chudobe v týchto krajinách; keďže spoločenstvo by na dosiahnutie svojich cieľov v oblasti vonkajších vzťahov malo schváliť dohodu uvedenú k tomuto rozhodnutiu, ROZHODLA TAKTO: Článok 1 Dohoda spolupráce medzi Európskym spoločenstvom a Indickou republikou o partnerstve a rozvoji sa týmto v mene spoločenstva schvaľuje. Text dohody je pripojený k tomuto rozhodnutiu. Článok 2 Predseda Rady v mene spoločenstva vydá oznámenie stanovené v článku 29 dohody [3]. Článok 3 Komisia za pomoci zástupcov členských štátov bude v spoločnej komisii zastupovať Spoločenstvo tak, ako je stanovené v článku 22 dohody. Článok 4 Toto rozhodnutie sa uverejnení v Úradnom vestníku Európskych spoločenstiev. V Bruseli 18. júla 1994 Za Radu Predseda K. Kinkel [1] Ú. v. ES C 103, 14.4.1993, s. 8. [2] Ú. v. ES C 128, 9.5.1994. [3] Pozri stranu 35 tohto úradného vestníka. --------------------------------------------------
Úradný vestník L 246 , 21/09/1994 S. 0025 - 0025



Rozhodnutie Komisie z 20. septembra 1994 o určitých opatreniach, ktoré sa týkajú produktov rybolovu a lastúrnikov pochádzajúcich a dovážaných z Albánska (Text s významom pre EHP) (94/621/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991 stanovujúcu zásady organizácie veterinárnych kontrol zvierat dovážaných do spoločenstva z tretích krajín a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú rozhodnutím 92/438/EHS [2], najmä na jej článok 18 ods. 1, so zreteľom na smernicu Rady 90/675/EHS z 10. decembra 1990, ktorou sa stanovujú zásady organizácie veterinárnych kontrol produktov dovážaných do spoločenstva z tretích krajín [3], naposledy zmenenú a doplnenú smernicou 92/118/EHS [4], najmä na jej článok 19 ods. 1, keďže boli v Albánsku zaznamenané prípady cholery; keďže prítomnosť cholery v Albánsku predstavuje vážne nebezpečenstvo na verejné zdravie; táto situácia si vyžaduje urýchlené prijatie nevyhnutných ochranných opatrení, na úrovni spoločenstva, so zreteľom na produkty rybolovu a lastúrniky; keďže albánske úrady neposkytli žiadne zdravotné záruky, je nevyhnutné zakázať dovoz produktov rybolovu a lastúrnikov pochádzajúcich a dovážaných z Albánska, PRIJALA TOTO ROZHODNUTIE: Článok 1 Členské štáty zakážu dovoz produktov rybolovu a lastúrnikov pochádzajúcich a dovážaných z Albánska. Článok 2 Členské štáty zmenia opatrenia, ktoré uplatňujú na dovoz, aby ich zosúladili s týmto rozhodnutím. Bezodkladne o tom informujú Komisiu. Článok 3 Toto rozhodnutie sa bude uplatňovať do 31. októbra 1994. Článok 4 Toto rozhodnutie je adresované členským štátom. V Bruseli 20. septembra 1994 Za Komisiu René Steichen člen Komisie [1] Ú. v. ES L 268, 24.9.1991, s. 56. [2] Ú. v. ES L 243, 25.8.1992, s. 27. [3] Ú. v. ES L 373, 31.12.1990, s. 1. [4] Ú. v. ES L 62, 15.3.1993, s. 49. --------------------------------------------------
Úradný vestník L 265 , 15/10/1994 S. 0062 - 0062



Rozhodnutie Komisie zo 14. októbra 1994, ktorým sa mení a dopĺňa rozhodnutie 94/621/ES o určitých opatreniach týkajúcich sa produktov rybolovu a lastúrnikov s pôvodom v a dovážaných z Albánska (Text s významom pre EHP) (94/671/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/496/EHS z 15. júla 1991, ktorou sa stanovujú zásady organizácie veterinárnych kontrol zvierat dovážaných z tretích krajín do spoločenstva a ktorou sa menia a dopĺňajú smernice 89/662/EHS, 90/425/EHS a 90/675/EHS [1], naposledy zmenenú a doplnenú rozhodnutím 92/438/EHS [2], najmä na jej článok 18, so zreteľom na smernicu Rady 90/675/EHS z 10. decembra 1990, ktorou sa stanovujú zásady organizácie veterinárnych kontrol produktov dovážaných z tretích krajín do spoločenstva [3], naposledy zmenenú a doplnenú smernicou 92/118/EHS [4], najmä na jej článok 19, keďže boli v Albánsku zaznamenané prípady cholery; keďže prítomnosť cholery v Albánsku je vážnym nebezpečenstvom pre zdravie ľudí; keďže Komisia prostredníctvom rozhodnutia 94/621/ES [5] prijala nevyhnutné opatrenia ohľadom produktov rybolovu a lastúrnikov; keďže ochranné opatrenia by sa mali rozšíriť na slimáky, žaby a produkty z nich; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 94/621/EHS sa týmto mení a dopĺňa takto: 1. Názov sa nahrádza týmto: "Rozhodnutie Komisie z 20. septembra 1994 o ochranných opatreniach týkajúcich sa určitých živých zvierat a živočíšnych produktov s pôvodom v alebo dovážaných z Albánska." 2. Článok 1 sa nahrádza týmto: "Článok 1 Členské štáty zakážu dovoz produktov rybolovu, lastúrnikov, slimákov, žiab a produktov z nich, ktoré majú pôvod v alebo sa dovážajú z Albánska." Článok 2 Členské štáty upravia opatrenia, ktoré uplatňujú na dovoz, aby boli v súlade s týmto rozhodnutím. Informujú o tom Komisiu. Článok 3 Toto rozhodnutie je adresované členský štátom. V Bruseli 14. októbra 1994 Za Komisiu René Steichen člen Komisie [1] Ú. v. ES L 268, 24.9.1991, s. 56. [2] Ú. v. ES L 243, 25.8.1992, s. 27. [3] Ú. v. ES L 373, 31.12.1990, s. 1. [4] Ú. v. ES L 62, 15.3.1993, s. 49. [5] Ú. v. ES L 246, 21.9.1994, s. 25. --------------------------------------------------
Úradný vestník L 358 , 31/12/1994 S. 0001 - 0001

Fínske špeciálne vydanie: Kapitola 11 Zväzok 39 S. 0003

Švédske špeciálne vydanie: Kapitola 11 Zväzok 39 S. 0003



Rozhodnutie Rady a Komisie z 19. decembra 1994 o uzatvorení Európskej dohody medzi Európskymi spoločenstvami a ich členskými štátmi na jednej strane a Bulharskou republikou na druhej strane (94/908/ESUO, ES, Euratom) RADA EURÓPSKEJ ÚNIE, KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva uhlia a ocele, a najmä na jej článok 95, so zreteľom na Zmluvu o založení Európskeho spoločenstva, a najmä na jej článok 238, spolu s druhou vetou článku 228 ods. 2 a druhým pododsekom článku 228 ods. 3, so zreteľom na Zmluvu o založení Európskeho spoločenstva pre atómovú energiu, a najmä na jej druhý odsek článku 101, po porade s poradným výborom a jednomyseľnej dohode Rady, so zreteľom na súhlas Európskeho parlamentu [1], so zreteľom na súhlas Rady udelený podľa článku 101 Zmluvy o založení Európskeho spoločenstva pre atómovú energiu, keďže je potrebné uzatvoriť Európsku dohodu medzi Európskymi spoločenstvami a ich členskými štátmi na jednej strane a Bulharskou republikou na druhej strane, podpísanú v Bruseli 8. marca 1993, na to, aby sa dosiahli ciele spoločenstva ustanovené najmä v článkoch 2 a 3 Zmluvy o založení Európskeho spoločenstva uhlia a ocele; keďže zmluva neposkytuje ustanovenia pre všetky prípady zahrnuté v tomto rozhodnutí, SA ROZHODLI TAKTO: Článok 1 Týmto sa v mene Európskeho spoločenstva, Európskeho spoločenstva uhlia a ocele a Európskeho spoločenstva pre atómovú energiu schvaľuje Európska dohoda medzi Európskymi spoločenstvami a ich členskými štátmi na jednej strane a Bulharskou republikou na druhej strane, spolu s protokolmi, výmenami listov a vyhláseniami, ktoré sa jej týkajú. Texty uvedené v prvom odseku sú pripojené k tomuto rozhodnutiu. Článok 2 1. Stanovisko, ktoré sa má prijať spoločenstvom v Asociačnej rade bude určené Radou v súlade s príslušnými ustanoveniami zmlúv o založení Európskych spoločenstiev na návrh Komisie alebo, podľa potreby, Komisiou. 2. V súlade s článkom 106 dohody uvedenej v článku 1 predseda Rady bude predsedať Asociačnej Rade a bude prezentovať stanovisko spoločenstva. Predstaviteľ Komisie bude predsedať Asociačnému výboru v súlade s rokovacím poriadkom a bude prezentovať stanovisko spoločenstva. Článok 3 Predseda Rady v mene Európskeho spoločenstva predloží oznámenie, ktoré ustanovuje článok 124 dohody uvedenej v článku 1. Predseda Komisie predloží toto oznámenie v mene Európskeho spoločenstva pre uhlie a oceľ a Európskeho spoločenstva pre atómovú energiu. V Bruseli 19. decembra 1994 Za Radu Predseda K. Kinkel Za Komisiu J. Delors Predseda [1] Ú. v. ES C 315, 22.11.1993, s. 103. --------------------------------------------------
Úradný vestník L 341 , 30/12/1994 S. 0061 - 0061

Fínske špeciálne vydanie: Kapitola 11 Zväzok 34 S. 0003

Švédske špeciálne vydanie: Kapitola 11 Zväzok 34 S. 0003



Rozhodnutie Rady z 19. decembra 1994 o uzavretí Dohody o spolupráci medzi Európskym spoločenstvom a Juhoafrickou republikou (94/822/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej články 113 a 130y v súvislosti s prvou vetou článku 228 ods. 2 a prvým pododsekom článku 228 ods. 3 tejto zmluvy, so zreteľom na návrh Komisie, so zreteľom na stanovisko Európskeho parlamentu [1], keďže všeobecné zásady, ktoré Európska rada vydala 29. októbra 1993, rozhodnutie Rady z 25. mája 1993 o ďalšom rozvoji spolupráce s Juhoafrickou republikou a rozhodnutie Rady 93/678/SZBP zo 6. decembra 1993 o spoločnom postupe, ktorý prijala Rada na základe článku J.3 Zmluvy o Európskej únii o podpore prechodu k demokratickej a multirasovej Juhoafrickej republike [2] ustanovujú vytvorenie vhodného rámca spolupráce na upevnenie hospodárskych a spoločenských predpokladov tohto prechodu; keďže na svojom stretnutí 18. a 19. apríla 1994 sa Rada rozhodla, že prijme balík opatrení týkajúcich sa Juhoafrickej republiky, vrátane ponuky rýchleho uzavretia dohody; keďže spoločenstvo by na dosiahnutie cieľov v oblasti vonkajších vzťahov malo schváliť dohodu s spolupráci dohodnutú s Juhoafrickou republikou, ROZHODLA TAKTO: Článok 1 Dohoda o spolupráci medzi Európskym spoločenstvom a Juhoafrickou republikou sa týmto za spoločenstvo schvaľuje. Text tejto dohody je prílohou k tomuto rozhodnutiu. Článok 2 Predseda Rady vykoná za spoločenstvo oznámenie uvedené v článku 8 tejto dohody. Článok 3 Toto rozhodnutie bude uverejnené v Úradnom vestníku Európskych spoločenstiev. V Bruseli 19. decembra 1994 Za Radu Predseda K. Kinkel [1] Stanovisko vydané 30. novembra 1994 (ešte neuverejnené v úradnom vestníku). [2] Ú. v. ES L 316, 17.12.1993, s. 45. --------------------------------------------------
Úradný vestník L 351 , 31/12/1994 S. 0015 - 0015

Fínske špeciálne vydanie: Kapitola 4 Zväzok 8 S. 0018

Švédske špeciálne vydanie: Kapitola 4 Zväzok 8 S. 0018



Rozhodnutie Rady z 19. decembra 1994 o uzavretí dohody vo forme výmeny listov, ktorou sa mení a dopĺňa dohoda o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane (94/829/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 43, v súvislosti s prvým pododsekom článku 228 odsek 3, so zreteľom na návrh Komisie [1], so zreteľom na stanovisko Európskeho parlamentu [2], keďže platnosť dohody o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane, podpísanej 13. marca 1984 [3], uplynie 31. januára 1995; keďže podľa článku 15 v prípade, že nie je uvedené ukončenie platnosti danej dohody ktoroukoľvek stranou, uvedená dohoda sa predĺži na ďalšie obdobie šiestich rokov; keďže uskutočnili sa rokovania so zreteľom na zmenu a doplnenie uvedenej dohody tak, že sa do nej zahrnú ustanovenia o podpore zakladania spoločných podnikov a spoločného podnikania v odvetví rybolovu medzi vlastníkmi plavidiel v spoločenstve a spoločnosťami v Grónsku; keďže je v záujme Európskeho spoločenstva schváliť túto dohodu vo forme výmeny listov, ktorou sa mení a dopĺňa uvedená dohoda o rybolove, ROZHODLA TAKTO: Článok 1 Dohoda vo forme výmeny listov, týkajúca zmeny a doplnenia dohody o rybolove medzi Európskym hospodárskym spoločenstvom na jednej strane a vládou Dánska a miestnou vládou Grónska na druhej strane sa týmto schvaľuje v mene Európskeho spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osoby splnomocnené na podpísanie dohody vo forme výmeny listov tak, aby zaväzovala spoločenstvo. Článok 3 Toto rozhodnutie sa uverejní v Úradnom vestníku Európskych spoločenstiev. V Bruseli 19. decembra 1994 Za Radu predseda J. Borchert [1] Ú. v. ES C 282, 8.10.1994, s. 6 [2] Ú. v. ES C 341, 5.12.1994 [3] Ú. v. ES L 29, 1.2.1985, s. 9 --------------------------------------------------
Úradný vestník L 357 , 31/12/1994 S. 0001 - 0001

Fínske špeciálne vydanie: Kapitola 11 Zväzok 35 S. 0003

Švédske špeciálne vydanie: Kapitola 11 Zväzok 35 S. 0003



Rozhodnutie Rady a Komisie z 19. decembra 1994 o závere Európskej dohody medzi Európskymi spoločenstvami na jednej strane a Rumunskom na strane druhej (94/907/ESUO, ES, Euratom) RADA EURÓPSKEJ ÚNIE KOMISIA EURÓPSKEJ ÚNIE so zreteľom na Zmluvu o založení Európskeho spoločenstva, najmä na jej článok 238, v súvilsosti s článkom 228 ods. 2, druhá veta a druhý pododsek, so zreteľom na Zmluvu o založení Európskeho spoločenstva uhlia a ocele, so zreteľom na Zmluvu o založení Európskeho spoločenstva uhlia a ocele, najmä na jej článok 101, so zreteľom na schválenie Komisie podľa článku 101 Zmluvy o založení Európskeho spoločenstva pre atómovú energiu, so zreteľom na súhlas Európskeho parlamentu [1], vzhľadom na to, že je treba schváliť Európsku dohodu zakladajúcu pridruženie medzi Európskymi spoločenstvami a ich členskými štátmi na jednej strane a Rumunskom na strane druhej podpísanú v Bruseli 1. februára 1994, ROZHODLI TAKTO: Článok 1 keďže Európska dohoda medzi Európskymi spoločenstvami a ich členskými štátmi na jednej strane a Rumunskom na strane druhej, spoločne s protokolmi, výmenami listov, deklaráciami sa týmto schvaľuje v mene Európskeho spoločenstva, Európskeho spoločenstva uhlia a ocele a Európskeho spoločenstva pre atómovú energiu. Texty aktov uvedených v prvom pododseku sú pripojené k tomuto rozhodnutiu. Článok 2 1. Stanovisko prijaté Komisiou v Asociačnej rade je určené v súlade s príslušnými ustanoveniami Zmluvy o založenní Európskych spoločenstiev Radou na návrh Komisie, alebo aj je to vhodné, Komisiou. 2. V súlade s článkom 107 dohody uvedenej v článku 1, predseda Rady predsedá Asociačnej rade a predloží stanovisko Komisie. Zástupca Komisie predsedá Asociačnému výboru v súlade s jeho pravidlami postupu a predloží spoločné stanovisko Komisie. Článok 3 Predseda Rady v mene Európskeho spoločenstva preloží oznámenie, ktoré ustanovuje článok 125 dohody podľa článku 1. Predseda Komisie predloží toto oznámenie v mene Európsekho spoločenstva uhlia a ocele a európskeho spoločenstva pre atómovú energiu. V Bruseli 19. decembra 1994 Za Radu Predseda K. Kinkel Za Radu Predseda J. Delors [1] Ú. v. ES C 315, 22.11.1993, s. 103. --------------------------------------------------
Úradný vestník L 378 , 31/12/1994 S. 0005 - 0005

Fínske špeciálne vydanie: Kapitola 11 Zväzok 37 S. 0294

Švédske špeciálne vydanie: Kapitola 11 Zväzok 37 S. 0294



Rozhodnutie Rady z 22. decembra 1994 o záveroch Druhého dodatkového protokolu k Európskej dohode medzi Európskym spoločenstvom a jeho členskými štátmi na jednej strane a Rumunskom na strane druhej a Dočasnej dohode o obchode a s obchodom súvisiacimi záležitosťami medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na strane druhej (94/982/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jeho článok 113 v súvislosti s článkom 228 ods. 2 prvou vetou, so zreteľom na závery zasadnutia Európskej rady, ktorá sa konala v Essene 9. a 10. decembra 1994, so zreteľom na návrh Komisie, keďže Komisia rokovala v mene Spoločenstiev o druhom dodatkovom protokole k Dočasnej dohode [1] o obchode a s obchodom súvisiacimi záležitosťami a k Európskej dohode s Rumunskom; keďže je potrebné schváliť tento druhý dodatkový protokol; ROZHODLA TAKTO: Článok 1 Týmto sa v mene Európskeho spoločenstva schvaľuje Druhý dodatkový protokol k Európskej dohode medzi Európskymi spoločenstvami a ich členmi na jednej strane a Rumunskom na strane druhej, ak Dočasnej dohode o obchode a s obchodom súvisiacimi záležitosťami medzi Európskym hospodárskym spoločenstvom a Európskym spoločenstvom uhlia a ocele na jednej strane a Rumunskom na strane druhej. Text druhého dodatkového protokolu je pripojený k tomuto rozhodnutiu. Článok 2 Ustanovenia na uplatnenie článku 3 Druhého dodatkového protokolu o poľnohospodárskych produktoch patriacich do prílohy II a subjektu v sústave organizácie spoločného trhu k systému odvodov alebo colných povinností a o produktoch patriacich pod číselný znak KN 07119040, 20031020 a 20031030 sa prijme v súlade s procedúrou stanovenou v článku 26 nariadenia Rady (EHS) č. 804/68 z 27. júna 1968 o spoločnej organizácii trhu v s mliekom a mliečnymi výrobkami [2], alebo ktoré sa zhoduje s ustanoveniami iného nariadenia o zriadení spoločnej organizácii poľnohospodárskych trhov. Ak si uplatnenie dohody vyžaduje spoluprácu s Rumunskom, Komisia prijme potrebné opatrenia na zaistenie takejto spolupráce. Článok 3 Predseda Rady sa týmto v mene Spoločenstva oprávňuje určiť osobu splnomocnenú na podpísanie druhého dodatkového protokolu. Predseda Rady v mene Spoločenstva predloží oznámenie, ktoré ustanovuje článok 9 druhého dodatkového protokolu. V Bruseli 22. decembra 1994 Za Radu Predseda H. Seehofer [1] Ú. v. ES L 81, 2.4.1993, s. 2. [2] Ú. v. ES L 148, 28.6.1968, s. 13. Nariadenie naposledy zmenené a doplnené nariadením (ES) č. 1880/94 (ES L 197, 30.7.1994, s. 21). --------------------------------------------------
Úradný vestník L 378 , 31/12/1994 S. 0001 - 0004

Fínske špeciálne vydanie: Kapitola 11 Zväzok 37 S. 0290

Švédske špeciálne vydanie: Kapitola 11 Zväzok 37 S. 0290



Rozhodnutie Rady z 22. decembra 1994 o uzatvorení druhého dodatkového protokolu k Európskej dohode medzi Európskymi spoločenstvami a ich členskými štátmi na jednej strane a Bulharskou republikou na strane druhej a k Dočasnej dohode o obchode a záležitostiach súvisiacich s obchodom uzatvorenej medzi Európskym hospodárskym spoločenstvom a Európskym spoločenstvom uhlia a ocele na jednej strane a Bulharskou republikou na strane druhej (94/981/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 113 súčasne s článkom 228 ods. 2 a jeho prvou vetou, so zreteľom na závery Európskej rady, ktorá sa konala v Essene 9. a 10. decembra 1994, so zreteľom na návrh Komisie, keďže Komisia dojednala v mene spoločenstiev druhý dodatkový protokol k Dočasnej dohode [1] o obchode a záležitostiach súvisiacich s obchodom a k Európskej dohode s Bulharskou republikou, keďže je nevyhnutné schváliť tento druhý dodatkový protokol, ROZHODLA SA TAKTO: Článok 1 Druhý dodatkový protokol k Európskej dohode medzi Európskymi spoločenstvami a ich členskými štátmi, na jednej strane, a Bulharskou republikou, na strane druhej, a k Dočasnej dohode o obchode a záležitostiach súvisiacich s obchodom uzatvorenej medzi Európskym hospodárskym spoločenstvom a Európskym spoločenstvom uhlia a ocele, na jednej strane, a Bulharskou republikou, na strane druhej, sa týmto schvaľuje v mene Európskeho spoločenstva. Text druhého dodatkového protokolu je pripojený k tomuto rozhodnutiu. Článok 2 Opatrenia na uplatnenie článku 3 druhého dodatkového protokolu týkajúce sa poľnohospodárskych výrobkov, ktoré spadajú do prílohy II k Zmluve o založení Európskeho spoločenstva a v rámci organizácie spoločného trhu podliehajú systému poplatkov alebo colným prirážkam, a výrobkov, ktoré spadajú do kategórie číselných znakov KN 07119040, 20031020 a 20031030, sa zavedú v súlade s postupom uvedeným v článku 26 nariadenia Rady (EHS) č. 804/68 z 27. júna 1968, ktoré sa týka spoločnej organizácie trhu s mliekom a mliečnymi výrobkami [2], alebo v zodpovedajúcich ustanoveniach iných nariadení zriaďujúcich spoločnú organizáciu poľnohospodárskeho trhu. V prípadoch, keď si uplatňovanie dohody vyžaduje blízku spoluprácu s Bulharskom, Komisia môže podniknúť nevyhnutné kroky na zabezpečenie takejto spolupráce. Článok 3 Predseda Rady sa týmto oprávňuje, aby určil osobu, ktorá bude mať plnú moc podpísať druhý dodatkový protokol v mene Európskeho spoločenstva. Predseda Rady oznámi druhej strane v mene Európskeho spoločenstva skutočnosti z článku 8 druhého dodatkového protokolu. V Bruseli 22. decembra 1994 Za Radu Predseda H. Seehofer [1] Ú. v. ES L 323, 23.12.1993, s. 2. [2] Ú. v. ES L 148, 28.6.1968, s. 13. Nariadenie naposledy zmenené a doplnené nariadením (ES) č. 1880/94 (Ú. v. ES L 197, 30.7.1994, s. 21). --------------------------------------------------
Úradný vestník L 371 , 31/12/1994 S. 0030 - 0030

Fínske špeciálne vydanie: Kapitola 3 Zväzok 64 S. 0246

Švédske špeciálne vydanie: Kapitola 3 Zväzok 64 S. 0246



Rozhodnutie Komisie z 28. decembra 1994, ktorým sa schvaľuje plán schvaľovania zariadení pre účely obchodu s hydinou a násadovými vajciami vo vnútri spoločenstva podaného Fínskom (94/964/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/539/EHS z 15. októbra 1990 o podmienkach zdravia zvierat pre obchod vo vnútri spoločenstva a dovoz z tretích krajín s hydinou a násadovými vajciami [1], naposledy zmenenú a doplnenú smernicou 93/120/ES [2] a najmä na jej článok 3 ods. 2, keďže listom z 22. októbra 1994 Fínsko doručilo Komisii plán; keďže tento plán bol prehodnotený a zistilo sa, že spĺňa požiadavky smernice 90/539/EHS a najmä prílohy II; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Plán doručený Fínskom na schválenie zariadení pre účely obchodu s hydinovým mäsom a násadovými vajciami vo vnútri spoločenstva sa týmto schvaľuje. Článok 2 Fínsko uvedie do účinnosti zákony, iné právne predpisy a administratívne ustanovenia na realizovanie plánu uvedeného v článku 1 do 1. januára 1995. Článok 3 Toto rozhodnutie nadobúda účinnosť v deň a s výhradou vstupu do platnosti Zmluvy o pristúpení Nórska, Rakúska, Fínska a Švédska. Článok 4 Toto rozhodnutie je adresované členským štátom. V Bruseli 28. decembra 1994 Za Komisiu René Steichen člen Komisie [1] Ú. v. ES L 303, 31.10.1990, s. 6. [2] Ú. v. ES L 340, 31.12.1993, s. 35. --------------------------------------------------